રસ્તામાં કૈલાસપર્વતનાં દર્શન થતાં હતાં. સંપૂર્ણ હિમાચ્છાદિત. શંકર ભગવાનનું ધામ. નાનપણમાં ચોરવાડમાં નાગનાથ અને ભૂતનાથ મહાદેવના મંદિરમાં મોળાક્ત વખતે ત્યાં જ રમતા. શંકર ભગવાન ભોળાનાથ કહેવાય. જલદી પ્રસન્ન થઈ જાય. તેમને બિલિપત્ર બહુ ગમે. આવી બધી વાતો યાદ આવે. 26 વર્ષથી પાર્વતીદેવીની ગિરિજાસ્તુતિ કરું છું. શંકર, પાર્વતી, ગણેશ, કાર્તિકેયવાળી વાર્તા પણ યાદ આવે. એ વાર્તાએ માતાપિતાને તીર્થ માનતાં શીખવ્યું. ઓખાહરણની વાર્તા યાદ આવે. શંકર પાર્વતીજી સાથે સંકળાયેલું બધું યાદ આવે અને વિચાર આવે ભોળાનાથ ક્યા સ્વરૂપે દર્શન આપશે ? અને ભજન યાદ આવી ગયું…..